คลังไฟเขียวขายหุ้นกรุงไทย
"กรณ์" แย้มขายหุ้นธนาคารกรุงไทย ล้างหนี้กองทุนฟื้นฟูฯยันไม่เคยคิดถือไว้เป็นยุทธศาสตร์ทำนโยบายรัฐบาล
5 ม.ค. 2554

"กรณ์" แย้มขายหุ้นธนาคารกรุงไทย ล้างหนี้กองทุนฟื้นฟูฯยันไม่เคยคิดถือไว้เป็นยุทธศาสตร์ทำนโยบายรัฐบาล
นายกรณ์ จาติกวณิช รมว.คลัง กล่าวว่า การแก้ไขปัญหาหนี้สินของกองทุนเพื่อการฟื้นฟูและพัฒนาระบบสถาบันการเงิน(FIDF) ทางคลังกับธนาคารแห่งประเทศไทย (ธปท.)จะมีการแถลงข่าวเมื่อได้สรุปแนวทางการแก้ไขปัญหาเพื่อไม่ให้เกิดความสับสนว่า คลัง กับ ธปท. มีความเห็นขัดแย็งกัน
สำหรับแนวทางการขายทรัพย์สินของกองทุนฯ โดยเฉพาะในกรณีธนาคารกรุงไทยจะมีการชี้แจงรายละเอียดภายหลังซึ่งคลังไม่ต้องการถือหุ้นธนาคารกรุงไทยไว้เป็นยุทธศาสตร์เพราะธนาคารกรุงไทยเป็นธนาคารพาณิชย์ ไม่ใช่สถาบันการเงินเฉพาะกิจของรัฐ(SFI) ดังนั้นจึงไม่เคยเป็นเครื่องมือในทางนโยบายของรัฐบาทเหมือนกรณีธนาคารเพื่อการเกษตรและสหกรณ์การเกษตร(ธ.ก.ส.) หรือธนาคารออมสิน